alexandrainst/scandi-wiki huggingface dataset:
Bjørn Spydevold

Bjørn Anker Spydevold () var ein norsk fotballspelar og seinare -trenar frå Sarpsborg. Han spelte for både Sparta, Fredrikstad FK og Greåker IF i norsk toppfotball og trente seinare dei to sistnemnde klubbane, samt Sarpsborg Fotballklubb frå fødebyen. Spydevold vann ein AIF-tittel, to NM-gull og tre seriegull som spelar, og leia to ulike lag til NM-finalar. I åra 1945-53 spelte han 37 landskampar, dei fleste på defensiv midtbane som såkalla winghalf. Han var far til dei landskjende fotballspelarane Thor og Knut Spydevold.

Spelar
Spydevold var medlem i Idrettslaget Sparta, eit lag som vann den norske arbeidarmeisterskapen (AIF) i fotball i 1938. Han var også med AIF-landskampar. 

I 1939 flytta Spydevold til Fredrikstad og melde seg inn i Fredrikstad Fotballklubb. Han spelte 65 seriekampar og skåra 10 mål i periodane 1945-47 og 1948-54. Med FFK vann han  Noregsmeisterskapen i fotball for menn 1940 og Noregsmeisterskapen i fotball for menn 1950, i den sistnemnde finalen skåra han eitt av måla då SK Brann vart send heim frå Oslo med 0-3-tap. Både i 1949, 1951 og 1952 var han med å vinne Hovudserien i norsk fotball.

Spydevold debuterte på Noregs landslag (NFF) 26. august 1945, og skåra sitt einaste landslagsmål då Noreg i sin fyrste landskamp etter verdskrigen tapte 2-4 mot Danmark i København. Fram til vårparten 1953 spelte han i alt 37 landskampar. Han deltok i Sommar-OL 1952.

Trenar
Sesongen 1947/48 spelte Spydevold i Greåker Idrettsforening, der han frå 1954 til -58 var  spelande trenar. Han var trenar i Greåker då laget rykte opp til Hovedserien 1958/59. Etter å ha  trent Askim Idrettsforening, var han 1961-65 trenar i Sarpsborg Fotballklubb. SFK nådde  cupfinalen 1964, og kom same sesongen på bronseplassen i 1. divisjon fotball for menn 1964. Deretter var Spydevold trenar i Fredrikstad FK 1966-67. I 1966 vann laget cupfinalen og enda på andreplass i 1. divisjon.

Merittar
Seriemeister: 1949, 1951 og 1952 med Fredrikstad
Noregsmeister: 1940 og 1950 med Fredrikstad

Kjelder
Denne artikkelen bygger på «Bjørn Spydevold» frå ,  den 25. april 2016.  
 
Magnus Breili: Fotballboken,1967.

Norske fotballspelarar
Norske landslagsspelarar i fotball
Norske deltakarar under sommar-OL 1952
Fotballspelarar under sommar-OL 1952
Sarpsborg-spelarar
Fredrikstad-spelarar
Folk frå Sarpsborg
Sentraldistribusjon

Sentraldistribusjon ANS er ei verksemd med tilhald i Oslo og på Skarnes som lagerførar varar, framfor alt bøker, på vegner av bokforlag, internett-bokhandlar og bokklubbar for å sende varane ut til bokhandlarar, private kundar og medlemar av bokklubbar etter kvart som tingingane kjem inn.

Forlaga, om lag 180 i talet, er den største gruppa som Sentraldistribusjon leverer lagrings- og distribusjonstenester for. Ettersom produktutvalet i ein bokklubb ofte femner om  hobbyartiklar, produkt til hus og heim og gåveartiklar, kan verksemda òg lagre og distribuere dette, og kan dessutan stå for spesial-emballering, ulike pakke-produkt, innlegging av informasjonsmateriell i utsendingane og anna.

Kjelder
Internettsidene til Sentraldistribusjon ANS
snl.no: Sentraldistribusjon

Bokhandlar
Forlagssentralen

Forlagssentralen ANS, eigd av forlaga Gyldendal ASA og H. Aschehoug & Co (W. Nygaard) AS med ein halvpart kvar, er ei verksemd på Langhus i Ski kommune som leverer logistikk- og rapporteringstenester til bokbransjen i Noreg. Forlagssentralen står for lagring og utsending av bøker frå forlag til bokhandlarar og private kundar, og forvaltar tingingar og oppgjera mellom forlaga og bokhandlarar. Forlagssentralen driv såleis ei verksemd som femner om fleire forlag enn dei to som eig firmaet.

Soga
A/S Bokcentralen var den fyrste distribusjonssentralen for bøker i Noreg, skipa i 1922 av bokhandlarar og forlag. Dette var ein felles ekspedisjonssentral som samordna tingingar og utsendingar av bøker. I 1964 vart Forlagsentralen ANS skipa av Gyldendal og Aschehoug som ein sams ekspedisjonssentral for desse to forlaga, og i 1973 gjekk A/S Bokcentralen inn som ein del av denne verksemda.

Kjelder
Internettsidene til Forlagssentralen ANS 
snl.no: Forlagssentralen
Bokhandlar
Skipingar i 1964
Erik Holmberg

Erik Holmberg () var ein norsk fotballspelar frå Fredrikstad som spelte på Fredrikstad Fotballklubb, og i åra 1949-54 vart seriemeister fire gongar og noregsmeister ein gong. Han var norsk høgreback i 27 landskampar.

Holmberg spelte i alle år på Fredrikstad (FFK) og vann Hovedserien 1948/49, 1950/51, 1951/52 og 1953/54. I 1950 var han med då FFK slo SK Brann med 3-0 i NM-finalen i Oslo.

Holmberg debuterte for Noreg i ein landskamp mot Danmark i København 8. juli 1946. Han vart tildelt gullklokka då Noreg møtte Sverige i Sommar-OL 1952 i finske Tammerfors og tapte 1-4. Sin 27. og siste landskamp fekk Holmberg seinhaustes 1953 i Hamburg. I VM-kvalifiseringskampen mot det som skulle vise seg å verte det komande verdsmeisterlaget Vest-Tyskland, enda det med 5-1 til heimelaget.

Holmberg var trenar i FFK frå 1956 til 1959, og førte laget til siger i cupfinalen hausten 1956 og siger i seriefinalen våren 1957. Han var trenar i Østsiden IL i åra 1966-68.

Merittar
Seriemeister: 1949, 1951, 1952 og 1954 med Fredrikstad
Noregsmeister: 1950 med Fredrikstad

Kjelder
Denne artikkelen bygger på «Erik Holmberg» frå ,  den 25. april 2016.  
 
Magnus Breili: Fotballboken,1967.

Norske fotballspelarar
Norske landslagsspelarar i fotball
Fredrikstad-spelarar
Norske deltakarar under sommar-OL 1952
Fotballspelarar under sommar-OL 1952
Folk frå Fredrikstad
Administrativ inndeling på Kypros

Den administrative inndelinga på Kypros vart sist endra då det i 2011 vart oppretta seks nye kommunar.

Kypros har seks distrikt, som er delte inn i 39 kommunar (mest i urbane område) og 485 lokalstyrte busetnader (mest i landlege område). Av desse ligg ni kommunar og 135 lokalstyrte busetnader i område som er utanfor kontroll frå styresmaktene og som er administrerte av Den tyrkiske republikken Nord-Kypros. Kommunane i desse områda har ein kommuneadministrasjon i eksil.

Distrikt og kommunar i Republikken Kypros

Distrikt, underdistrikt og kommunar i Nord-Kypros
Etter den tyrkiske invasjonen i 1974 har den nordlege delen av øya vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Nord-Kypros er delt inn i seks distrikt, som er delte inn i 12 underdistrikt med i alt 28 kommunar.

Dei tre busetnadene Pile (Pýla) i distriktet Gazimağusa, Karaman (Kármi) i distriktet Girne og Kantara (Kandára) i distriktet İskele ligg utanfor kommunestrukturen.

Britisk administrasjon
Dei to britiske militærbasane Akrotíri og Dekélia i sør og søraust er Britiske oversjøiske territorium og er ikkje ein del av republikken Kypros.

FN-administrasjon
Mellom dei områda som er kontrollerte av republikken Kypros, og dei områda som er administrerte av Nord-Kypros, er det ein buffersone som er kontrollert av FN, ofte kalla «den grøne linja».

Referansar
Distrikt i Nord-Kypros

Eit distrikt (tyrkisk ilçe) utgjer ei administrativ inndeling av Nord-Kypros. Det er seks distrikt som igjen er delte inn 12 underdistrikt (tyrkisk bucak) med i alt 28 kommunar.

 Lefkoşa med underdistrikta
Lefkoşa Merkez
Değirmenlik
 Gazimağusa med underdistrikta
Gazimağusa Merkez
Akdoğan
Geçitkale
 Girne med underdistrikta
Girne Merkez
Çamlıbel
 Güzelyurt med underdistriktet
Güzelyurt Merkez
 Lefke med underdistriktet
Lefke
 İskele med underdistrikta
İskele Merkez
Mehmetçik
Yeni Erenköy

Referansar 

Administrative inndelingar på Kypros
 
Nord-Kypros
Mads Iver Wefring

Mads Iver Wefring () var ein norsk emissær og prest. Han var frå Vevring i Naustdal kommune. Wefring vart gripen av Haugerørsla i 1833, og reiste saman med Anders Haave frå 1836. Han tok studenteksamen 1847 og vart cand. theol. 1852. Wefring var prest i Skien, Eiker, Holla i Telemark og ved Vår Frue kyrkje i Trondheim.
Han var også reisetalar for Foreningen mod Brændevinsdrik, og var truleg ein av initiativtakarane til skiping av Vevring Afholdsforening i 1854.

Mads Iver Wefring døydde i Trondheim.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder 
 Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
 Om Mads Iver Wefring i Fylkesleksikon Sogn og Fjordane 

Forfattarar frå Naustdal
Norske sakprosaforfattarar
Norske prestar
Knut Øygard

Knut Øygard () var ein norsk prest og lærar. Han var frå Stardalen i Jølster kommune. Øygard tok artium ved Firda gymnas 1927 og vart cand. theol. 1931. Han var reiseprest for NKUF, styrar av Bømoen soldatheim, lærar på Sunnmøre ungdomsskule frå 1938 og sokneprest i Fjell frå 1946 til han døydde.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder 
 Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
 Om Knut Øygard i Fylkesleksikon Sogn og Fjordane
 Gravminner i Norge

Bakgrunnsstoff
 Om Knut Øygard i Lokalhistoriske artiklar Sogn og Fjordane

Forfattarar frå Jølster
Norske lyrikarar
Olai Aa. Aalen

Olai Aa. Aalen () var ein norsk lærar og forfattar. Han var frå Vevring i Naustdal kommune. Aalen tok eksamen ved Stord lærarskule 1895 og var lærar i Holsen i Førde kommune og i Eikefjord i Flora kommune. Han var også lærar i Vanylven, på Rennesøy og i perioden 1913-1929 var han lærar på Våland skole i Stavanger. I 1929 flytta han til Oslo og budde der resten av livet.

Olai Aa. Aalen skreiv dikt og salmar.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder 
 Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
 Om Olai Aa. Aalen i Fylkesleksikon Sogn og Fjordane
 Gravminner i Norge

Bakgrunnsstoff
 Om Olai Aa. Aalen i Lokalhistoriske artiklar Sogn og Fjordane

Forfattarar frå Naustdal
Norske lyrikarar
Bjarne Mørk-Eidem

Bjarne Andreas Mørk-Eidem () var ein norsk politikar frå Vega i Nordland, som representerte Nordland og Arbeidarpartiet på Stortinget frå 1969 til 1993. Han var fiskeriminister frå 1986 til 1989 i Brundtland II-regjeringa. Frå 1990 til 2005 var han riksrevisor og dermed leiar av Riksrevisjonen.

Bakgrunn 
Mørk-Eidem gjekk skulevinteren 1952/53 Vefsn folkehøgskule, dei neste to åra var han elev ved Leknes stats-realskule. Han var lærar i Rana 1955-56 og 1958, før han åra 1958-62 gjekk Nesna lærarskule. Deretter underviste han ved den todelte Vika skule i Vega i tre år. Skuleåret 1965/66 studerte han samfunnsfag ved Volda lærarskule og 1966/67 norsk grunnfag ved Noregs lærarhøgskole i Trondheim. Han var så lærar ved Gladstad barne- og ungdomsskule i Vega til han hausten 1969 vart vald inn på Stortinget. 

Frå 1963 til 1971 var Mørk-Eidem kommunestyremedlem i Vega. Ved stortingsvalet 1969 fekk Arbeidarpartiet i Nordland seks representantar inn på Stortinget, Mørk-Eidem var femtemann på vallista. Han hamna i Finanskomiteen og vart der verande til 1985, som sekretær i komiteen frå 1973. Etter stortingsvalet hausten 1985 vart han nestleiar i Sjøfarts-og fiskerikomiteen. Då Willoch-regjeringa gjekk av 9. mai 1986 tok Mørk-Eidem over leiinga av Fiskeridepartementet. I heile verketida til den andre Brundtland-regjeringa styrte han departementet. Den 10. oktober 1989 måtte Arbeidarparti-regjeringa vike plass for Syse-regjeringa, og Mørk-Eidem var den komande 1989/90-sesjonen medlem i Landbrukskomiteen. Dei siste tre sesjonane som tingmann hadde han plass i justiskomiteen.

I 1990 vart Mørk-Eidem utpeika til riksrevisor. Han styrte Riksrevisjonen i 15 år, til dess partikollegaen Jørgen Kosmo tok over i 2005.

Han var busett i Oslo.

Kjelder
 Stortinget.no - Stortingsbiografi

Norske fiskeriministrar
Statsrådar i Regjeringa Brundtland II
Ap-statsrådar
Norske riksrevisorar
Stortingsrepresentantar 1969-1973
Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Stortingsrepresentantar for Nordland
Stortingsrepresentantar frå Ap
Folk frå Vega
Kommunar i Nord-Kypros

Ein kommune (tyrkisk belediye) er ei administrativ inndeling av Nord-Kypros. Dei seks distrikta (tyrkisk ilçe) er delte inn 12 underdistrikt (tyrkisk bucak) med i alt 28 kommunar og tre busetnader utanom kommunestrukturen.

Distriktet Lefkoşa
Underdistriktet Lefkoşa Merkez
Lefkoşa (Nord-Levkosía)
Akıncılar (Louroukína)
Alayköy (Jerólakkos)
Gönyeli (Kióneli)
Underdistriktet Değirmenlik
Değirmenlik (Kythréa)

Distriktet Gazimağusa
Underdistriktet Gazimağusa Merkez
Gazimağusa (Ammókhostos)
İnönü (Sínta)
Yeni Boğaziçi (Ájos Sérjos)
Underdistriktet Akdoğan
Akdoğan (Lýsi)
Beyarmudu (Pérgamos)
Paşaköy (Ássia)
Vadili (Vatilí)
Landsbyen Pile (Pýla)
Underdistriktet Geçitkale
Geçitkale (Levkóniko)
Serdarlı (Kiádos)
Tatlısu (Akanthoú)

Distriktet Girne
Underdistriktet Girne Merkez
Girne (Kerýnia)
Alsancak (Karavás)
Çatalköy (Ájos Epíktitos)
Dikmen (Díkomo)
Esentepe (Ájos Amvrósios)
Lapta (Lápithos)
Landsbyen Karaman (Kármi)
Underdistriktet Çamlıbel
Lapta (Lápithos)

Distriktet Güzelyurt
Underdistriktet Güzelyurt Merkez
Güzelyurt (Mórfou)

Distriktet Lefke
Underdistriktet Lefke
Lefke (Lévka)

Distriktet İskele
Underdistriktet İskele Merkez
İskele (Tríkomo)
Underdistriktet Mehmetçik
Mehmetçik (Galátia)
Büyükkonuk (Kómi Kepír)
 Landsbyen Kantara (Kandára)
Underdistriktet Yeni Erenköy
Yeni Erenköy (Jaloúsa)
Dipkarpaz (Rizokárpaso)

Referansar 

Administrative inndelingar på Kypros
 
Nord-Kypros
Manfred Matuschewski

Manfred Matuschewski () er ein tidlegare mellomdistanseløpar frå Weimar som representerte Aust-Tyskland, og som vart europameister på 800 meter i 1962 og 1966.

Aktiv
Matuschewski sette personleg rekord med 1.46,9 i OL-året 1960, ei tid heilt i europatoppen. Under sommarleikane 1960 i Roma tok han seg til finalen, der han vart sjette og sistemann. To år seinare viste han stor spurtstyrke og vann ein klar siger på distansen då EM i friidrett 1962 vart avvikla i Beograd. I 1963-sesongen forbetra han den personlege rekorden til 1.46,4. Han heldt ikkje heilt same nivå i OL-sesongen 1964, og vart i Tokyo-OL slått ut i semifinalane.

I europameisterskapen 1966 i Budapest gjorde Matuschewski sitt til då raskaste 800-meterløp. På oppløpet fekk han kasta seg framom vesttyske Franz-Josef Kemper, og forsvarte dermed EM-tittelen med tida 1.45,9. Året etter vann Matuschewski 800-meteren under Europacupen for landslag, vinnartida var 1.46,9. Grunna sjukdom deltok han ikkje i Sommar-OL 1968.

I sin siste sesong på toppnivå forbetra Matuschewski den personlege rekorden til 1.45,7. Han deltok i friidretts-EM 1969 i Athen, men var sjanselaus i kampen om gull- og sølvmedaljane, og måtte nøye seg med ein bronsemedalje.

Medaljar og plasseringar i internasjonale meisterskap
OL 1960 i Roma: Nr 6 - 1.52,2
EM 1962 i Beograd: Gullmedalje - 1.50,5 , framom Valerij Bulisjev (1.51,2)
OL 1964 i Tokyo: Utslått i semifinalane (1.47,3 =nr 10)
EM 1966 i Budapest:  Gullmedalje - 1.45,9, framom Franz-Josef Kemper (1.46,0)
EM 1969 i Aten: Bronsemedalje - 1.46,9

Kjelder

Friidrott, aktuelle årgangar.
Denne artikkelen bygger på «Manfred Matuschewski» frå ,  den 26. april 2016.  

Tyske friidrettsutøvarar
Mellomdistanseløparar
Europameistrar i friidrett
Tyske deltakarar under sommar-OL 1960
Friidrettsutøvarar under sommar-OL 1960
Tyske deltakarar under sommar-OL 1964
Friidrettsutøvarar under sommar-OL 1964
Distriktet Páfos

Distriktet Páfos (gresk Επαρχία Πάφου, Eparkhía Páfou, tyrkisk Baf kazası) er eit distrikt i Republikken Kypros. Distriktet ligg på den vestlege delen av øya Kypros og har eit areal på 1 393 kvadratkilometer.

Folketal
Utviklinga av folketalet i distriktet:

Administrasjon
Distriktsadministrasjonen i byen Páfos representerer den kypriotiske staten i distriktet. Leiar for distriktsadministrasjonen (gresk έπαρχος, éparkhos) er frå 1. september 2015 Maíri Lámbrou, den første kvinna i jobben. Ho overtok etter Jannákis Mallorídis.

Kommunar og busetnader
Distriktet har desse kommunane (innbyggjartal 2011 i parentes):
Páfos (32 892)
Jeroskípou (7 878)
Péja (3 953)
Póli (2 018)

Utanom kommunane har Páfos 121 registrerte busetnader. Dei største er (innbyggjartal 2011 i parentes):

Etter den tyrkiske invasjonen i 1974 flytta dei fleste tyrkisk-kypriotane til den nordlege delen av øya, som frå 1983 er administrert av Den tyrkiske republikken Nord-Kypros. Eit tjuetals busetnader er heilt eller nesten heilt fråflytta.

Referansar 

Pafos
Stavanger Idrettsforening

Stavanger Idrettsforening er eit idrettslag i Stavanger, stifta i 1905 og aktivt med i fotball og handball. SIF spelar i heilkvite drakter.

Fotball
Stavanger IF var det dominerende fotballaget i Rogaland i tida fram til 1940. Laget nådde semifinalane i noregsmeisterskapen i fotball både i 1912, 1914, 1929 og 1930. Angrepsspelaren Sverre Berg-Johannesen var den fremste spelaren i åra kring 1930. I fotballcupen 1953 tok Stavanger IF seg til kvartfinalen, der det vart tap 1-3 mot trønderlaget Ranheim IL.

Stavanger IF har sidan 1960 gjesta 2. divisjon i 1976-sesongen og spelte også på nivå to i seriefotballen i 2009. Begge gongane rauk laget nedatt i lokal/regional serie.

Handball
Stavanger IF spelte i norsk toppserie på 1990-talet. Den seinare presidenten i Norges Idrettsforbund, Tom Tvedt, var mellom dei fremste spelarane på laget i den tida.

Kjelder
Magnus Breili: Fotballboken, 1967. 
Denne artikkelen bygger på «Stavanger IF» frå ,  den 26. april 2016.  
 

Idrettslag i Stavanger‎
Au i Vorarlberg

Au er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 44,6 km² og hadde 1 700 ibuarar i 2016. Au ligg 800 meter over havet, og omfattar 17 grender/gardar.

40 % av flatevidda i kommunen er skogvaksen, medan 34 % er snaufjell.

Turisme er hovudnæring i Au.

Kjelder
Denne artikkelen bygger på «Au (Vorarlberg)» frå ,  den 26. april 2016.  
 

Vorarlberg
Bizau

Bizau er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 21,1 km² og hadde 1 064 ibuarar i 2016. Landsbyen Bizau ligg 681 meter over havet.

43 % av flatevidda i kommunen er skogvaksen, medan 24 % er snaufjell.

Turismen er, med ei sommarsklie/-akebane i Hirschberg som ein særleg atrrakjson, ei viktig næring i Bizau.

Kjelder
Denne artikkelen bygger på «Bizau» frå ,  den 26. april 2016.  
 

Vorarlberg
Bezau

Bezau er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 34,4 km² og hadde i kring 2 000 ibuarar i 2016. 39% av landarealet i kommunen er snaufjell, medan 34% er skogdekt. Landsbyen Bezau ligg 650 meter over havet.

Kommunen er langstrekt og stig frå elva Bregenzer Ache opp mot fjellkommunen Mittelberg ved grensa mot Tyskland.

Skihopparen Toni Innauer er frå Bezau.

Kjelder
Denne artikkelen bygger på «Bezau» frå ,  den 26. april 2016.  
 

Vorarlberg
Thorodd Presberg

Thorodd Presberg () er ein tidlegare norsk idrettsutøvar og -leiar frå Drammen. Han har vunne seks norske meisterskap i bandy og tre i fotball, samt eitt seriemeisterskap i fotball. I 1965 fekk han sølv med Noreg i verdsmeisterskapen i bandy. Etter han la opp som aktiv utøvar, var han dommar i både bandy og fotball. Han var medlem i Drafn til 1962, sidan av Strømsgodset Idrettsforening.

Kjelder
Denne artikkelen bygger på «Thorodd Presberg» frå ,  den 27. april 2016.  
 

Norske bandyspelarar
Norske fotballspelarar
Norske landslagsspelarar i fotball
Drafn-spelarar
Strømsgodset-spelarar
Folk frå Drammen
Inge Thun

Inge Thun () var ein norsk fotball- og bandyspelar frå Drammen som vann fem norske meisterskap i bandy og tre i fotball, samt eitt seriemeisterskap i fotball, alt saman med Strømsgodset Idrettsforening.

Fotball
Thun var målvakt på Strømsgodset fra 1962 til 1977. Han var med på å spele laget opp frå 4. divisjon i 1963 og til 1. divisjon i 1967. Deretter vakta han målet i SIF i 10 år i toppserien, og vart cupmeister i 1969, både serie- og cupmeister i 1970, og cupmeister i 1973. Thun spelte 329 obligatoriske fotballkampar for Strømsgodset. Han var landslagsmålvakt i tre kampar i 1968 og -69, og fekk sin fjerde og siste landskamp mot Finland sommaren 1974.

Bandy
På bandybanen spelte Thun ving på SIF-laget som sikra seg fem NM-titlar i tida 1963-70. Han deltok i 13 landskampar, og var med på laget som tok sølv i verdsmeisterskapen 1965 i Moskva.

Kjelder
Denne artikkelen bygger på «Inge Thun» frå ,  den 27. april 2016.  
 

Norske bandyspelarar
Norske fotballspelarar
Norske landslagsspelarar i fotball
Strømsgodset-spelarar
Folk frå Drammen
Bjørn Odmar Andersen

Bjørn Odmar Andersen () var ein norsk fotballspelar frå Horten, som vart seriemeister SK Brann i 1963 og cupmeister med Strømsgodset IF i 1969, 1970 og 1973, og seriemeister i 1970. Han var vengspelar.

Klubbspel
Andersen var Ørn-spelar til 1962, deretter spelte han på bergensklubben Brann i 1963 og 1964, då han var vernepliktssoldat på Haakonsvern. Med Brann vart han seriemeister i 1963. Sesongane 1965-68 spelte han på Ørn i 2. divisjon.

Framom 1969-sesongen melde Andersen overgang til Strømsgodset og var med på i ei stordomstid for Drammens-klubben. Allereie i 1969 vart han norsk meister då Strømsgodset drog det lenhste strået finaleomkampen mot Fredrikstad Fotballklubb. Og året etter vann Strømsgodset både eriemeisterskapen og cupmeisterskapen. I 1973 fekk Andersen sitt tredje NM-gull då Strømsgodset vann 1-0 over Rosenborg BK i cupfinalen på Ullevaal stadion.

Frå 1974 var Andersen atter ein gong Ørn-spelar, til å byrje med i 3. divisjon. Han var spelande trenar for laget frå 1976-sesongen og leia Ørn opp til 2. divisjon, men det vart direkte nedrykk i 1977.

Landslagsspel
Andersen debuterte på landslaget 16. mai 1961 i Bergen, då Noreg og Mexico spelte uavgjort 1-1. Han var rimeleg fast på landslaget i sesongane 1961 og -62 og deltok i ni landskampar som Ørn-spelar. Andersen spelte sin tiande og siste landskamp 15. september 1963, då Noreg på heimebane rauk på eit stortap mot Danmark.

Kjelder
Denne artikkelen bygger på «Bjørn Odmar Andersen» frå ,  den 27. april 2016.  
 

Norske fotballspelarar
Norske landslagsspelarar i fotball
Ørn-spelarar
Brann-spelarar
Strømsgodset-spelarar
Folk frå Horten
Per Melvær

Per Melvær () var ein norsk typograf.  Han vart fødd på Melvær i Askvoll kommune, og der budde han til han var 15-16 år.  Han gjekk bokprentarlære i Florø, og han har arbeidd m.a. i Bergen, på Voss og i Oslo.  Han var aktiv i Bondeungdomslaget.

Melvær skreiv under pseudonymet Per Tordarson.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 

Forfattarar frå Askvoll
Norske novelleforfattarar
Distriktet Lemesós

Distriktet Lemesós (gresk Επαρχία Λεμεσού, Eparkhía Lemesoú, tyrkisk Limasol kazası) er eit distrikt i Republikken Kypros. Distriktet ligg sør på øya Kypros og har eit areal på 1 396 kvadratkilometer.

Folketal
Utviklinga av folketalet i distriktet:

Administrasjon
Distriktsadministrasjonen i byen Lemesós representerer den kypriotiske staten i distriktet. Leiar for distriktsadministrasjonen (gresk έπαρχος, éparkhos) er (i 2016) Kyriákos Tsolákis.

Kommunar og busetnader
Distriktet har desse kommunane (innbyggjartal 2011 i parentes):
Lemesós (101 000)
Káto Polemídia (22 369)
Mésa Jitonía (14 477)
Ájos Athanásios (14 347)
Jermasója (13 421)
Ýpsonas (11 117)

Utanom kommunane har Lemesós 106 registrerte busetnader. Dei største er (innbyggjartal 2011 i parentes):

Referansar 

Lemesos
ARK Bokhandel

ARK Bokhandel AS er ei bokhandlarkjede med 143 bokhandlarar i Noreg, nettbutikken ARK.NO og leseappen ARK e-bok. Eigaren av kjeda er Gyldendal ASA, og ho har hovudkontor i Oslo.

Sjå òg
ARKs barnebokpris

Kjelder

Bakgrunnsstoff

Norske bokhandlar